LIETUVOS RESPUBLIKOS APLINKOS MINISTRAS

ĮSAKYMAS

DĖL FINANSAVIMO LĖŠŲ, IŠMOKĖTŲ PROJEKTO NR. VP 3-1.4-AM-02-V-01-013 VYKDYTOJUI LIETUVOS RESPUBLIKOS APLINKOS MINISTERIJAI, GRĄŽINIMO

2016 m. rugpjūčio 4 d. Nr. D1-530

Vilnius

Vadovaudamasis Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 5.2.3 ir 8.1 papunkčiais, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 188¹ ir 188² punktais, 198.2 papunkčiu, atsižvelgdamas į 2016 m. birželio 3 d. Lietuvos Respublikos aplinkos ministerijos Aplinkos projektų valdymo agentūros pateiktą (toliau – Agentūra) pažeidimo tyrimo išvadą Nr. VP3-1.4-AM-02-V-02-013/IT03 (pažeidimo unikalus kodas R1828/APVA/VP3-1.4-AM-01-V/0005), kad projekto vykdytojas Lietuvos Respublikos aplinkos ministerija (toliau – projekto vykdytojas), vykdydamas projektą „Retų rūšių apsaugos ir invazinių rūšių gausos reguliavimo priemonių įgyvendinimas“ (projekto Nr. VP3-1.4-AM-02-V-01-013) (toliau – projektas) netinkamai įvertino darbo užmokesčio išlaidų dydžio pagrįstumą projektą vykdantiems asmenims (kvalifikuotiems aukštalipiams ir miško darbuotojams) ir pažeidė Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių, patvirtintų Lietuvos Respublikos Vyriausybės 2007 m. spalio 31 d. nutarimu Nr. 1179 „Dėl Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklių patvirtinimo“, 8.1 papunktį, Projekto finansavimo ir administravimo sutarties bendrųjų sąlygų 3.1.3 papunktį, taip pat į Agentūros 2016 m. birželio 8 d. raštą Nr. (29-2-7)-APVA-394 „Informacija apie nustatytą pažeidimą ir siūlymai dėl tolesnių veiksmų“ pateiktą informaciją, kad bendra netinkamų finansuoti išlaidų suma – 8 626,87 Eur (aštuoni tūkstančiai šeši šimtai dvidešimt šeši eurai 87 centai), iš jų 7 332,84 Eur (septyni tūkstančiai trys šimtai trisdešimt du eurai 84 centai) Europos Sąjungos fondų lėšos, 1 294,03 Eur (vienas tūkstantis du šimtai devyniasdešimt keturi eurai, 3 centai) Lietuvos Respublikos valstybės biudžeto lėšos bei į Agentūros siūlymą susigrąžinti Projekto vykdytojui išmokėtų lėšų dalį:

1. N u s t a t a u:

1.1. lėšų pervedimo būdu grąžintiną Projekto vykdytojui išmokėtą lėšų sumą – 8 626,87 Eur (aštuoni tūkstančiai šeši šimtai dvidešimt šeši eurai 87 centai), iš jų 7 332,84 Eur (septyni tūkstančiai trys šimtai trisdešimt du eurai 84 centai) Europos Sąjungos fondų lėšos, 1 294,03 Eur (vienas tūkstantis du šimtai devyniasdešimt keturi eurai, 3 centai) Lietuvos Respublikos valstybės biudžeto lėšos;

1.2. projekto vykdytojas šio įsakymo 1.1 papunktyje nurodytas grąžintinas lėšas per 90 kalendorinių dienų nuo šio įsakymo įsigaliojimo dienos privalo grąžinti į Aplinkos ministerijos biudžetinę sąskaitą Nr. LT634010042400060063;

1.3. kai projekto vykdytojas vėluoja grąžinti šio įsakymo 1.1 papunktyje nurodytas lėšas per nustatytą terminą, moka delspinigius, kurių dydį kas ketvirtį nustato Lietuvos Respublikos finansų ministras;

1.4. šis įsakymas įsigalioja kitą dieną po paskelbimo Teisės aktų registre.

2. Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Aplinkos ministras	Kęstutis Trečiokas